ร้านตกแต่งได้หรูหราสวยงามมากเป็นธีมดวงดาวในกาแล็คซี่  ส่วนเมนูอาหารมีตั้งแต่ street food ไปจน fine dining ตามชื่อร้าน Stone and Star 

ส้มตำถาด (390++): เป็นการทานส้มตำถาดที่ไฮโซหรูหราที่สุด ส้มตำรสชาติอาหารจะกลางๆ แบบทานได้ทุกคน เน้นคุณภาพวัตถุดิบเกรดดี สดใหม่ เครื่องเคียงแต่ละอย่างมีความสดใหม่อร่อย ชอบหมูกรอบทอด กุ้งย่าง ไก่เหลือง รสชาติดีมาก

ปลากะพงทอดน้ำปลา ยำมะม่วง (450++): ปลาสดทอดได้แห้งกรอบไม่มีน้ำมันอร่อยเลย น้ำยำอร่อยดีแต่เสียดายตัวเนื้อมะม่วงวันนี้เปรี้ยวเข็ดฟันเลย

โดยรวมเป็นร้านที่น่าทึ่งมากกับการตกแต่งร้านได้อย่างหรูหราสวยงามดูดีรวมไปจานชามช้อน ร้านเหมาะมานั่งสังสรรค์หลังเลิกงานกัน ใครมองหาร้านบรรยากาศดูแพงหน่อย แนะนำร้านนี้ ราคาอาหารต่อจานอาจจะสูงไปหน่อยแต่คุณภาพวัตถุดิบดูสมเหตุสมผลกับราคา  และถ้ามาทานกันหลายคนแชร์กันก็โอเคอยู่นะ

พิกัดร้าน อยู่ถนนชิดลม ถึงก่อนเซ็นทรัล อยู่ฝั่งเดียวกัน มีที่จอดรถด้านใน
